paragraph_text: Boston Bar (Boston Bar First Nation), jedna od bandi Ntlakyapamuk (Ntlakapamux) Indijanaca iz Fraser Canyona u kanadskoj provinciji Britanska Kolumbija. Ime dolazi po gradiću Boston Bar prozvanom po zlatonosnom pijesku i sprudima rijeke Fraser iz kojeg su u vrijeme zlatne groznice vadili zlato mnogi tragači što su brodovima dolazili poglavito iz Bostona. Izvorni indijanski naziv grada bio je Quayome.